ಅಮಿರ್ ಖಾನ್ಕಿರಣ್ರಾವ್ 15 ವರ್ಷದ ದಾಂಪತ್ಯ ಅಂತ್ಯ ನವದೆಹಲಿ, ಜೂ.3 ಬಾಲಿವುಡ್ನ ಮಿಸ್ಟರ್ ಫರ್ಪೆಕ್ಟ್ ಅಮಿರ್ ಖಾನ್ ಮತ್ತು ಕಿರಣ್ ರಾವ್ ಅವರ 15 ವರ್ಷದ ದಾಂಪತ್ಯ ಅಂತ್ಯವಾಗಿದೆ. ಇಬ್ಬರು ಪರಸ್ಪರ ಒಪ್ಪಿತ ವಿಚ್ಛೇಧನ ಪಡೆದಿದ್ದು, ಮುಂದಿನ ಜೀವನದಲ್ಲಿ ಹೊಸ ಪಯಣ ಆರಂಭಿಸುವುದಾಗಿ ತಿಳಿಸಿದ್ದಾರೆ. ವಿಚ್ಛೇಧನದ ಬಗ್ಗೆ ಜಂಟಿ ಹೇಳಿಕೆ ನೀಡಿರುವ ಅವರು, 15 ವರ್ಷದ ದಾಂಪತ್ಯ ಸುಂದರವಾಗಿತ್ತು. ಜೀವನದುದ್ಧಕ್ಕೂ ಹಂಚಿಕೊಳ್ಳಬಹುದಾದ ಅನುಭವ ಪಡೆದಿದ್ದೇವೆ. ಖುಷಿ, ಸಂತೋಷದ ಜೊತೆ ನಮ್ಮ ಸಂಬಂಧ ನಂಬಿಕೆಯ ಮೆಲೆ ಬೆಳೆದಿತ್ತು, ಪರಸ್ಪರ ಗೌರವ ಮತ್ತು ಪ್ರೀತಿ ಹೊಂದಿದ್ದೇವು. ಈಗ ನಮ್ಮ ಜೀವನದಲ್ಲಿ ಹೊಸ ಅಧ್ಯಾಯ ಆರಂಭಿಸಲು ನಿರ್ಧರಿಸಿದ್ದೇವೆ. ಹೆಚ್ಚು ದಿನ ಗಂಡಹೆಂಡತಿಯಾಗಿ ಮುಂದುವರೆಯಲಾರೆವು. ಆದರೆ ನಮ್ಮ ಕುಟುಂಬಗಳಿಗೆ ಸಹ ಪೋಷಕರಾಗಿರುತ್ತೇವೆ. ಬೇರೆಯಾಗಲು ಬಹಳ ದಿನಗಳ ಹಿಂದೆಯೇ ನಿರ್ಧರಿಸಿದ್ದೇವು. ಈಗ ಎಲ್ಲಾ ಪ್ರಕ್ರಿಯೆಗಳು ಮುಗಿದಿದ್ದು ನಿರಾಳವಾಗಿದ್ದೇವೆ ಎಂದಿದ್ದಾರೆ. ಬೇರೆಯಾಗಿ ವಾಸಿಸುತ್ತೇವೆ ಆದರೆ ಕುಟುಂಬದ ಸೌರ್ಹಾದತೆಯನ್ನು ಕಾಪಾಡಿಕೊಳ್ಳುತ್ತೇವೆ. ತಮ್ಮ ಪುತ್ರ ಆಜಾದ್ಗೆ ಪೂಜ್ಯನೀಯ ಪೋಷಕರಾಗಿ ಮುಂದುವರೆಯುತ್ತೇವೆ. ಆತನ ಪೋಷಣೆ ಮತ್ತು ಬೆಳವಣಿಗೆ ಜತೆಯಾಗಿಯೇ ಶ್ರಮಿಸುತ್ತೇವೆ. ಪಾಣಿಫೌಂಡೇಶನ್ ಮೂಲಕ ಸಿನಿಮಾ ನಿರ್ಮಾಣದ ಯೋಜನೆಗಳನ್ನು ಜತೆಯಾಗಿಯೇ ಕೈಗೊಳ್ಳುವುದಾಗಿ ಹೇಳಿಕೆಯಲ್ಲಿ ತಿಳಿಸಿದ್ದಾರೆ. ಕುಟುಂಬದ ಸದಸ್ಯರು, ಸ್ನೇಹಿತರು, ಹಿತೈಷಿಗಳ ಸಹಕಾರಕ್ಕೆ ದೊಡ್ಡ ಧನ್ಯವಾದುಗಳು. ನಮ್ಮ ಸಂಬಂಧ ಮತ್ತಷ್ಟು ಗಟ್ಟಿಯಾಗಲು ಎಲ್ಲರ ಬೆಂಬಲ ಸಿಕ್ಕಿತ್ತು ಎಂದು ಹೇಳಿದ್ದು, ವಿಚ್ಛೇದನದಿಂದ ನಮ್ಮ ಪಯಣ ಅಂತ್ಯವಾಗಿಲ್ಲ. ಹೊಸ ಪ್ರಯಾಣ ಆರಂಭವಾಗುತ್ತಿದೆ ಎಂದು ಹೇಳಿದ್ದಾರೆ. ಅಮೀರ್ಖಾನ್ ಈ ಮೊದಲು ರೀನಾ ದತ್ತಾ ಅವರನ್ನು ಮದುವೆಯಾಗಿದ್ದರು. ಆಕೆಗೆ ಇರಾಖಾನ್ ಎಂಬ ಪುತ್ರಿ ಮತ್ತು ಜುನೈದಾ ಪುತ್ರನಿದ್ದಾನೆ. 2005ರಲ್ಲಿ ಅಮಿರ್ಖಾನ್ ಕಿರಣ್ರಾವ್ ಅವರನ್ನು ಮದುವೆಯಾಗಿದ್ದರು. ಲಗಾಮ್ ಚಿತ್ರೀಕರಣ ಸಂದರ್ಭದಲ್ಲಿ ಸಹ ನಿರ್ದೇಶಕಿಯಾಗಿದ್ದ ಕಿರಣ್ರಾವ್ ಅವರನ್ನು ಪ್ರೀತಿಸಿ ಮದುವೆಯಾದರು. ಅವರಿಗೆ 2011ರಲ್ಲಿ ಆಜಾದ್ ಪುತ್ರ ಜನಿಸಿದ್ದಾನೆ.